יאניק סינר

יאניק סינר (בגרמנית: Jannik Sinner, נולד ב-16 באוגוסט 2001) הוא טניסאי איטלקי מקצועני ממוצא גרמני. נכון לאוקטובר 2023 הוא מדורג במקום הרביעי בעולם בסבב ה-ATP, דירוג השיא שלו.

ביוגרפיה 
סינר נולד וגדל בכפר באזור דרום טירול הדובר גרמנית באיטליה. סינר החל לשחק טניס בגיל 7 במקביל לעיסוק בסקי בתחרויות לנוער. בגיל 13 החליט להתמקד בטניס בלבד, והחל להתאמן עם מאמנו הראשון, הריברט מייר.

קריירת טניס

2019: הצלחות ראשונות בצ'לנג'ר 
סינר זכה בתואר הסינגל הראשון שלו ב-ATP בברגמו בפברואר 2019. בכך הוא הפך לאדם הראשון שנולד בשנת 2001 שהגיע לגמר הצ'לנג'ר. אחר כך זכה בכמה תארים נוספים של ITF באיטליה. באפריל באותה שנה העפיל לטורניר ATP הראשון שלו, אליפות הונגריה הפתוחה, שם זכה בתואר הניצחון הראשון שלו בסבב ה-ATP על מטה ולקוז. בשבוע לאחר מכן העפיל לגמר צ'אלנג'ר ה-ATP השני בקריירה באוסטרבה, ובסופו של דבר הובס על ידי קמיל מג'צ'אק. בחודש מאי הוא רשם את הניצחון הראשון שלו ברמת ה-ATP מאסטרס באליפות איטליה הפתוחה ברומא, כשהביס את האמריקאי סטיב ג'ונסון. בתחילת אוגוסט הוא קטף את תואר הסינגלים השני של ATP צ'לנג'ר בלקסינגטון.

מאוחר יותר באותו חודש הוא העפיל לגראנד סלאם הראשון שלו על ידי זכייה בשלושה משחקים בטורניר המוקדמות של אליפות ארצות הברית הפתוחה בטניס. באוקטובר הוא קיבל כרטיס חופשי בתחרות אירופה הפתוחה, והפך לטניסאי הצעיר ביותר מזה חמש שנים שהעפיל לחצי הגמר של טורניר ATP. בדרך הוא הביס את גאל מונפיס המדורג הבכיר, וציין את ניצחונו הראשון בקריירה על שחקן בטופ 50. מאוחר יותר באותו חודש, הוא קיבל כרטיס חופשי נוסף לאליפות ווינה. לאחר שזכה במשחק הפתיחה שלו, דורג לראשונה בקריירה שלו בטופ-100. באותו שבוע הוכרז על המשתתפים בטורניר #NextGenATP2019, וסינר נבחר לנציג האיטלקי באירוע שנערך במילאנו. ב-9 בנובמבר 2019 הוא הפך לזוכה השלישי והצעיר ביותר של הטורניר, בגיל 18, לאחר שגבר על אלכס דה מינור 2–4, 4-1, 4-2.

בשנה זו הוכרז כשחקן החדש המבטיח ביותר של ה-ATP.

2020: ניצחונות ראשונים נגד שחקני טופ 10 
סינר הפסיד בסיבוב הראשון של אליפות אוקלנד הפתוחה לבנואה פאיר שהמשיך לזכייה בטורניר. הוא זכה במשחק הגראנד סלאם הראשון שלו באליפות אוסטרליה הפתוחה, כשהוא ניצח את מקס פרסל האוסטרלי. לאחר מכן הוא התחרה באליפות מונפלייה הפתוחה, שם הפסיד בסיבוב הראשון.

בטורניר רוטרדם עלה לסיבוב השני לאחר שראדו אלבוט פרש מהטורניר. אז התחרה מול דויד גופן המדורג 10 בעולם וניצח, ובכך לראשונה ניצח שחקן מדורג בטופ 10. ברבע הגמר השני ברמת ה-ATP ורבע הגמר הראשון ב-ATP 500, הוא פספס שתי נקודות בהפסד לפבלו קרניו בוסטה. באליפות מארסיי הפתוחה הוא ניצח בסיבוב הראשון את נורברט גומבוס, אך הפסיד במשחק הבא בשלוש מערכות מול דנייל מדבדב, המדורג 4 בעולם.

ברולאן גארוס באוקטובר התחרה מול אלכסנדר זברב המדורג במקום ה-6 בטורניר וניצח בתוצאה 3–6, 6-3, 4-6 ו-3–6, והיה לשחקן הראשון מאז רפאל נדאל שהעפיל לרבע גמר ברולאן גארוס בגיל 19 ובהופעתו הראשונה בטורניר. בהמשך הטורניר הובס על ידי נדאל.

2022: שתי העפלות לרבעי גמר טורנירי גראנד סלאם 
באליפות אוסטרליה הפתוחה סינר ניצח את אלכס דה מינואר מאוסטרליה 7-6(7-3) 6-3 6-4 בשמינית הגמר אך הפסיד ברבע הגמר 6-3 6-4 6-2 לסטפנוס ציציפס שהיה מדורג רביעי בעולם.

בווימבלדון 2022 סינר העפיל לרבע הגמר והפסיד לנובאק גוקוביץ לאחר שהוביל 2-0 במערכות בתוצאה 7-5 6-2 3-6 2-6 2-6 בשלבים המוקדמים יותר הוא (סינר) ניצח את סטאן וואורינקה ג'ון איזנר וקרלוס אלקרס.

בארצות הברית הפתוחה סינר הביס את איליה איוואשקה ובכך העפיל לרבע הגמר ששם הובס עי"י קרלוס אלקרס בחמש מערכות צמודות.

2023: זכיה ראשונה בתחרות מאסטארס והעפלה ראשונה לטופ 5 
בתחילת השנה באוסטרליה הפתוחה סינר הגיע לסיבוב הרביעי שם הודח על ידי סטפנוס ציסיפס בחמש מערכות.

בהמשך הוא הגיע לגמר ATP-500 רוטרדאם שם הובס בגמר על ידי דניאל מדבדב המדורג הבכיר ב3 מערכות.

באינדיאן וולס מאסטרס הוא הגיע לחצי הגמר שם הפסיד לקרלוס אלקרס בשתי מערכות(7-6,6-3)

במיאמי מאסטרס הוא הגיע לגמר אחרי שניצח את קרלוס אלקרס ב3 מערכות (6-7,6-4,6-2) והפסיד בגמר לדניאל מדבדב ב2 מערכות (7-5,6-3).

במונטה קארלו הוא הגיע לחצי הגמר והפסיד להולגר רונה ב3 מערכות (1-6,7-5,7-5).

באליפות צרפת הפתוחה סינר הפסיד בסיבוב השני לדניאל אלטמאייר ב5 מערכות (6-7,7-6,1-6,7-6,7-5)

בווימבלדון סינר הגיע לחצי הגמר בפעם הראשונה בקרירה שלו שם הוא הפסיד לנובאק ג'וקוביץ' ב3 מערכות רצופות (6-3,6-4,7-6)

סינר זכה בקנדה מאסטרס ובפעם הראשונה בקרירה שלו הוא זכה בטורניר מסדרת המאסטרס 1000 לאחר שהביס את אלכס די מינור ב2 מערכות (6-4,6-1)

בארצות הברית הפתוחה סינר הגיע לסיבוב הרביעי והובס על ידי אלכסנדר זברב ב5 מערכות צמודות במשחק שנמשך למעלה ל4 שעות (6-4,3-6,6-2,4-6,6-3)

סינר ניצח את סין הפתוחה לאחר שניצח את קרלוס אלקרס בחצי הגמר ב2 מערכות(7-6,6-1) ובגמר ניצח את דניאל מדבדב אויב שאותו מעולם הוא מעולם לא הביס עד לאותו רגע(6-0 6 הפסדים ו0 ניצחונות) והוא ניצח אותו ב 2 מערכות (7-6,7-6) וזה הביא אותו בפעם הראשונה לטופ 5 בעולם.

סגנון משחק 
צורת החבטה המועדפת עליו היא בקהנד ומעדיף להתחרות על משטח קשיח.

קישורים חיצוניים

הערות שוליים 

טניסאים איטלקים
איטלקים שנולדו ב-2001